Taavi-Mats Utt

Taavi-Mats Utt (sündinud 16. jaanuaril 1963https://www.inforegister.ee/307504-ID) on eesti plokkflöödi- ja barokkoboemängija ning varajase muusika stuudio Cantores Vagantes eestvedaja. Pillimeistrina valmistab ta ajalooliste puupuhkpillide koopiaid.

 Haridus 
Utt hakkas plokkflööti õppima Heino Jürisalu juures, kelle õhutusel alustas Utt ka barokkoboe mängimist. Ta jätkas õpinguid oboe erialal Georg Otsa nimelises Muusikakoolis, lõpetas Tallinna 2. Keskkooli 1981. aastal, õppis plokkflöödi erialal Haagi Kuninglikus Konservatooriumis Jeanette van Wingerdeni plokkflöödiklassis ja paralleelselt barokkoboe erialalM. Riisikamp. Taavi-Mats Utt: parim inspiratsiooniallikas on ansamblimäng. - Muusika, detsember 2018.

 Tegevus muusikuna 
Utt on mänginud Viljandi Linnakapelli, Consortiumi ja Linnamuusikute koosseisus. Alates 1989. aastast juhib ta varajase muusika stuudio Cantores Vagantes tööd ja on ka interpreedina seotud sama stuudioga. Alates aastast 2000 juhib ta plokkflöödiühingut ERTA-Estonia ja korraldab plokkflöödiõpetajate täiendkoolitust. 2018. aastal asutas ta koos Reet Sukaga ja Kadri Mägiga plokkflöödikooli Nõmme huvikoolisT. Vapper. Plokkflöödikool alustab! - Õpetajate Leht, 31. august 2018.

Ta on õpetanud plokkflööti Viljandi Muusikakoolis ja VHK Muusikakoolis, Georg Otsa nimelises Tallinna Muusikakoolis, Viljandi Kultuurikolledžis ja Tallinna Ülikoolis. 

Alates 2018. aastast korraldab ta Tallinnas vanamuusikafestivali "Tallinn feat. Reval".

 Tegevus pillimeistrina 
Süvendatud huvi tõttu ajalooliste puupuhkpillide ehituse ja kopeerimise vastu hakkas Taavi-Mats Utt tegutsema pillimeistrina. Ta on mõõtnud ja kirjeldanud suure hulga vanu originaalplokkflööte Peterburi, Haagi, Viini, Berliini ja Brüsseli muuseumides ja paljudes erakogudes. Puupuhkpille on ta valmistanud peamiselt välistellijaile, näiteks Schola Cantorum Basiliensisele 12 pillist koosneva plokkflöödiansambli. Tema tehtud pillidega mängivad Jeanette van Wingerden, Eva Lȇgene, Conrad Steinmann ja Claire Michon.

 Isiklikku 
Tema isa oli publitsist ja ajakirjanik Olaf Utt, õde on muusikateadlane Tiina Mattisen, abikaasa on flötist Reet Sukk.

 Viited 

 Välislingid 
 Marju Riisikamp. Taavi-Mats Utt: parim inspiratsiooniallikas on ansamblimäng Muusika, detsember 2018
 Suveduur. Taavi-Mats Utt arhiiv.err.ee
Taavi-Mats Utt Eesti Interpreetide Liidu kodulehel
Persoonilugu: Taavi-Mats Utt Nõmme Huvikool

Kategooria:Plokkflöödimängijad
Kategooria:Eesti pillimeistrid
Kategooria:Tallinna Reaalkooli vilistlased
Kategooria:Sündinud 1963